ตลาดหุ้นเอเชียร่วงลงเช้านี้นักลงทุนหวั่นกรีซผิดนัดชำระหนี้
ตลาดหุ้นเอเชียปรับตัวลดลงในช่วงเช้าวันนี้ หลังจากที่ประชุมยูโรกรุ๊ปได้ปฏิเสธที่จะขยายความช่วยเหลือทางการเงินแก่กรีซที่จะสิ้นสุดลงในวันพรุ่งนี้
29 มิ.ย. 2558

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ หลังจากที่ประชุมยูโรกรุ๊ปได้ปฏิเสธที่จะขยายความช่วยเหลือทางการเงินแก่กรีซ ที่จะสิ้นสุดลงในวันอังคารนี้ ซึ่งจุดปะทุความวิตกว่ากรีซอาจจะผิดนัดชำระหนี้ 1.6 พันล้านยูโรแก่กองทุนการเงินระหว่างประเทศ (IMF)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,305.97 จุด ลดลง 400.18 จุด, ดัชนี SSE Composite ตลาดหุ้นจีนเปิดวันนี้ที่ 4,289.77 จุด เพิ่มขึ้น 96.90 จุด, ดัชนี HSI ตลาดหุ้นฮ่องกงเปิดวันนี้ที่ 26,560.13 จุด ลดลง 103.74 จุด, ดัชนี TAIEX ตลาดหุ้นไต้หวันเปิดวันนี้ที่ 9,358.96 จุด ลดลง 103.61 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,056.44 จุด ลดลง 33.82 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,277.90 จุด ลดลง 43.00 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,709.35 จุด ลดลง 1.12 จุด
นอกจากนี้ นายกรัฐมนตรีอเล็กซิส ซิปราสของกรีซ แถลงผ่านทางโทรทัศน์เมื่อวันอาทิตย์ว่า กรีซจะเริ่มควบคุมเงินทุน และธนาคารพาณิชย์ของกรีซจะปิดให้บริการในวันนี้